AJAVAATLEJAD Amir Tsarfati & Jonathan Hessen
Shalom ja tere tulemast saatesse Ajavaatlejad.
Olen Jonathan Hessen. Minuga ühineb Galileast Iisraelist
vend Kristuses Amir Tsarfati. Kuidas läheb?
Hästi. Tore taas kohtuda.
Samad sõnad. Sukeldume kohe Jumala Sõnasse
ja sinu uudistesse Lähis-Ida aktuaalsete sündmuste kohta,
kuid alustame palvega. Kas juhataksid meid?
Isa, aitäh, et oled suveräänne Jumal.
Sina räägid ja see saab tõeks.
See oli nii, see on nii ja saab nii olema.
Pole midagi, mida oleks Sinu kontrolli alt väljas.
Lase inimestel selle saate kaudu Sulle lähemale tulla
ning saada neil pimedail aegadel julgustatud ja üles tõstetud.
Ajad on kurjad ja peame oma aega õigesti kasutama.
Teades, et Sina kontrollid kõike, täname Sind,
et Sinust võime leida siin keerulises maailmas oma lootuse ja rahu.
Aitäh selle võimaluse eest rääkida üksteisele julgustavaid sõnu
ja saada Sinu Sõna kaudu pühitsetud.
Palume seda Jeesuse nimel, aamen. - Aamen ja aamen.
Naasid just Iisraeli
oma Araabia Emiraatide ja Euroopa reisilt.
Käisid Hollandis, Belgias, Austrias. - Täpselt.
Tead ju, et olen hollandlane.
Mu ema on hollandlane. Olen elanud aastaid Hollandis.
Kuidas seal oli? Mis oli su reisi eesmärk?
Milline oli su sõnum neile,
kes tahtsid tulla kuulama, mis Issandal öelda on?
Mul oli südamel lootuse ja julgustuse sõnum
nendeks pimedateks aegadeks.
Kohtasin inimesi, kes olid räsitud ja pekstud,
ja kaotanud julguse selle tõttu, mida nad enda ümber näevad.
Neist oli selgelt näha,
et nad vajavad lootust ja julgustust,
sest seda on raske praegu meie maailmas leida.
Pöördusin Jumala Sõna poole
ja tegelikkuse juurde, mis meie eest tihti varjul on
koroona ja muude käimasolevate mõttetuste suitsukatte all.
Tihti ei suuda me näha, et Jumal teeb tööd.
Seepärast usun, et meie tänased kirjakohad
sobivad sajaprotsendiliselt ütlema,
mida püüdsin edastada pühadele Euroopas.
Pühad Euroopas on muide väike sektor.
Euroopa muutub üha sekulaarsemaks ja liberaalsemaks.
See pole midagi uut.
Need, kes toetuvad Issandale, on tõesti tulised.
Sain isegi väga julgustatud.
Lähen neid õnnistama ja naasen ise õnnistatuna.
See oli imetore.
Tore kuulda. Euroopas on erinevaid kultuure
ning erinevaid rahvusi ja väga vanu hõime,
kes on ühinenud erinevateks riikideks.
Kuid lõppude lõpuks, kui kirjeldan Euroopat,
vaatan seda alati rahvastena, kes pole must-valged.
Nad püüavad alati oma teed leida
kõikjal kontinendi erinevatel aladel.
Aga kui räägime vaimsusest, on lugu täiesti teine.
Siis muutub see must-valgeks,
kas valguseks või pimeduseks.
Vaimsel tasandil võib näha kokkupõrget.
See on ilmselge paljudes kohtades, sh Soomes.
Varem siseministriks olnud rahvaesindaja satub kohtusse
avaldatud pamfleti eest,
kus ta selgitab perekonna definitsiooni ühe mehe ja naise vahelise liiduna
mitte erinevate teooriatena selle ümber.
Näeme, et meie kohtusüsteemis
on vähemused, ma ei pea neid enamuseks,
Euroopa vähemused on kasutanud ära seaduseauke,
ja seda, et me pole olnud valvsad ega mõistnud, mis ees ootab.
Selles mõttes läheb Euroopa vales suunas.
Tegelikult kuulsin eile,
et Norras avaldas postiamet videoid,
kus jõuluvana esitletakse homona, kellel on armuke.
Põhjus on selles, et saabuvaid jõule
tahetakse kasutada selle tähistamiseks,
et Norras veedetakse võrdõiguslikkuse 50. aastapäeva.
Nad teevad seda sellega, et muudavad jõuluvana homoks.
Seda näeb kõikjal. On hämmastav,
kuidas seda propageeritakse ja kui aktsepteeritav see on.
Mõtlen lihtsalt noortele, väikestele lastele.
Erinevalt meie põlvkonnast ja meist vanematest
indoktrineeritakse neid kommetega,
mida me poleks osanud ettegi kujutada.
Vaene Püha Nikolaus, keda austatakse Tema pärandi poolest.
Ta liikus tänapäeva Türgi põhjaosades,
toonase Konstantinoopoli kandis.
Ta käis kuulutamas evangeeliumi ja teenimas lapsi, orbe ja leski
Jumala Sõna kohaselt.
Täna levib eksitamine ohjeldamatult
ning tõde püütakse moonutada ja jutlustatakse vale tegelikkust.
Võitleme sellega iga päev
mitte ainult vaimselt, vaid ka füüsiliselt,
mis peegeldab vaimumaailma.
Piibel ütleb, et nad ei võta vastu Jumala armastust,
et saada päästetud ja armastavad ülekohut.
Näeme, kuidas inimesed naudivad ülekohut.
Kas alustame psalmi lugemisega?
Rääkisime sellest varem. Psalm 33.
Tehillim 33. Loen heebrea keeles. Loe sina inglise keeles.
Jätka seejärel sõnaga, mida tahtsid psalmist esile tuua
meie vaatajatele maailmas.
Alustan. Psalm 33.
"Hõisake Issandas, te õiged! Õiglastele sobib laulda kiituslaulu!
Tänage Issandat kandlega; kümnekeelse naabliga mängige talle!
Laulge talle uus laul, helistage pillikeeli rõõmuhõisetega!
Sest Issanda sõna on õige, kõik tema tööd on tehtud ustavuses.
Tema armastab õigust ja õiglust; Issanda heldus täidab maa.
Issanda sõnaga on tehtud taevad ja tema suu hingusega kõik nende väed.
Ta kogub mere veed nagu paisu taha, ta paneb ürgveed varaaitadesse.
Kartku Issandat kogu ilmamaa, tema ees värisegu kõik maailma elanikud!
Sest tema ütles, ja nõnda see sai; tema käskis, ja see tuli esile.
Issand ajab nurja paganate nõu, ta teeb tühjaks rahvaste mõtted.
Issanda nõu püsib igavesti, tema südame mõtted põlvest põlve.
Õnnis on rahvas, kelle Jumal on Issand,
rahvas, kelle tema on valinud enesele pärisosaks.
Issand vaatab taevast, ta näeb kõiki inimlapsi.
Oma elamu paigast ta vaatleb kõiki ilmamaa elanikke,
tema, kes valmistab nende südamed,
paneb tähele kõiki nende tegusid.
Ei kuningas saa võitu suure sõjaväega,
ei pääse kangelane suure rammu abil.
Petlik on sõjaratsule rajatud võidulootus,
ta suur jõud ei päästa.
Vaata, Issanda silm on nende peal,
kes teda kardavad ja tema heldust ootavad,
et tema tõmbaks nende hinge välja surmast
ja hoiaks neid elus näljaajal.
Meie hing ootab Issandat, meie abi ja meie kilp on tema.
Sest temas on rõõmus meie süda ja me loodame tema püha nime peale.
Sinu heldus, Issand, olgu meie peal, nõnda nagu me ootame sind!"
Kaunis. Loen inglise keeles. See on üks mu lemmikpsalme.
"Hõisake Jehoovas, te õiged! Õiglastele sobib laulda kiidulaulu!
Tänage Jehoovat kandlega;
kümnekeelse naabliga mängige temale!
Laulge temale uus laul, helistage hästi pilli keeli hõisetega!
Sest Jehoova sõna on õige, kõik tema tööd on tehtud ustavuses!
Tema armastab õigust ja õiglust; Jehoova heldus täidab maa!
Jehoova sõnaga on tehtud taevad ja tema suu vaimuga kõik nende väed!
Ta kogub mere veed nagu hunnikusse,
ta paneb ürgveed varaaitadesse!
Kartku Jehoovat kogu ilmamaa,
tema ees värisegu kõik maailma elanikud!
Sest tema ütles, ja nõnda see sai;
tema käskis, ja see tuli esile!
Jehoova rikkus paganate nõu,
ta tegi tühjaks rahvaste mõtted!
Jehoova nõu püsib igavesti,
tema südame mõtted põlvest põlve!
Õnnis on rahvas, kelle Jumal on Jehoova,
rahvas, kelle tema on valinud enesele pärisosaks!
Jehoova vaatab taevast, ta näeb kõiki inimlapsi!
Oma elamu paigast ta vaatleb kõiki ilmamaa elanikke,
tema, kes ühtlasi valmistab nende südant,
paneb tähele kõiki nende tegusid!
Ei kuningas saa võitu suure võimuga,
ei pääse kangelane suure rammu abil!
Hobune on petlik võidu saamiseks,
ta suur jõud ei päästa!
Vaata, Jehoova silm on nende peal,
kes teda kardavad ja tema heldust ootavad,
et tema tõmbaks nende hinge välja surmast ja hoiaks neid elus näljaajal!
Meie hing ootab Jehoovat,
meie abi ja meie kilp on tema!
Sest temas on rõõmus meie süda
ja me loodame tema püha nime peale!
Sinu heldus, Jehoova, olgu meie peal,
nõnda nagu me ootame sind!"
Kaunis. Siin on nii palju imelisi asju.
Nagu julgustasin vendi-õdesid Euroopas,
on maailmas praegu kõiksugu asju,
kuid tuleb meeles pidada, et Jumalal on täielik kontroll.
Jumala plaanid
ja iisraellastena võime mõlemad kinnitada,
et Jumal on ustav oma Sõnale ja tõotustele.
Kuigi Iisrael on ebatäiuslik ja kaugel Temast,
on Tema ustav oma Sõnale ja tõotustele.
Kuigi see hull pandeemia on möllanud juba ligi kaks aastat,
võime näha, et Jumal kogub endiselt
Iisraeli rahvast maailma nurkadest ja toob neid tagasi.
Teame, et 2020. aastal
naasis Iisraelimaale juute rohkem kui 80 riigist.
Neid tuleb pidevalt tuhandete kaupa.
Jumal täidab endiselt oma lubadusi.
Iraan võib valmistada nii palju relvi kui tahab.
Iraan toodab rohkem droone kui ükski teine riik.
See on võrreldav temast palju suuremate riikidega.
Ometi ei saa relvad teda päästa. Piibel ütleb seda selgelt.
Kuningas ei pääse suure sõjaväe ega oma jõuga.
Hobused ei too pääsemist.
On tähtis meeles pidada, mida öeldakse psalmi lõpus.
Jumal näeb kõike. Issanda silm valvab.
Ta vaatab taevast kõigi maa elanike peale.
Ta näeb igaüht. Ja seejärel: "Issanda silm on nende peal,
kes teda kardavad ja tema heldust ootavad,
et tema tõmbaks nende hinge välja surmast ja hoiaks neid elus näljaajal."
Jumal hoolib meie südamest ja hingest.
Kuigi meie ümber on palju surma, eriti praegusel ajal,
tahab Jumal päästa just inimese hinge.
Sest kui jätame maha selle ihu, läheme Issanda juurde,
kui loodame ja usume Teda.
Tahan öelda kõigile, et neil pimedatel aegadel--
Ja meid hoiatati.
"Ajad on kurjad," ütleb Piibel Koloslaste kirjas.
Aga tahan kõiki julgustada.
Jumal pole puhkusel.
Ta pole oma troonilt lahkunud.
Ta valvab igaüht, iga inimest planeedil Maa.
Ta tahab näha meie südameid ja seda, kas usaldame Teda
mitte üksnes headel aegadel, vaid eriti neil kurjadel aegadel.
Seda tasub endale meenutada. Talle kuulub kogu võim.
Ta armastab neid, kes armastavad õiglust ja õigsust.
Selline Ta on. Kõik meie ümber
on vaid suitsukate ja taustamüra. Peame kursil püsima.
Tõepoolest. Ja kui vaatan seda,
eriti kolme salmi, mida mainisid.
"Vaata, Issanda silm on nende peal,
kes teda kardavad ja tema heldust ootavad,
et tema tõmbaks nende hinge välja surmast
ja hoiaks neid elus näljaajal." Millise nälja? Kas toidunälja?
Või tähendab see ka vaimset näljahäda? Nagu Läänes. - Muidugi.
Lääs on hästi söönud, isegi liiga hästi.
Lääs on hellitatud ja materiaalselt rikas,
kuid vaimselt on Läänel teatud mõttes suurem näljahäda
kui ülejäänud maailmal,
sest Läänes loodetakse hobustele, sõjajõule,
süsteemidele, kultuurile, rahale - kõigile inimsaavutustele.
Üha vähem loodavad nad Issandale. Seepärast tahavad nad kliimat muuta.
Nad tahavad maakera ära parandada.
Nad tahavad teha kõik ise ja au endale võtta.
Just see oligi Paabeli torni vaim.
Nad tahtsid teha endale nime, ehitada torni taevani
ja teatud mõttes Jumala välja vahetada.
Siin avaldavad mõju selle maailma vürsti vaim, maailma vaim
ja Jumala Vaim, ja meie, Jumala lapsed,
pole sellest maailmast, kuid oleme maailmas.
Selles suures konfliktis ja kontrastis selle vahel,
mida näeme enda ümber ja mis on meis,
peame meeles pidama, et Tema, kes on meis on suurem kui see,
kes on maailmas. - Aamen.
Olid Iisraeli armees 1990. aastatel
ja nägid muutusi lahinguvälja tegelikkuses
väljakutseterohkeid aegu, mitte sugugi kergemaid kui täna,
kui asja iisraellasena vaadelda.
Aga kui uurime olukorda ka täna ja küsime endalt,
et koroona ning selle mõjud ja tagajärjed,
eriti valitsuse seatud piirangud,
ja enamjaolt minu meelest, ja tean, et see võib olla vastuoluline,
kuid arvan, et valitsusel pole aimugi, kuidas olukorraga tuleks tegeleda.
Seetõttu pingutavad kõik valitsused aeg-ajalt üle,
et tagajärjed üle elada,
tervislikud ja majanduslikud tagajärjed.
Need pole tasakaalus. Sellel on tagajärjed.
Mõned riigid saavad olukorrast kasu.
Teised aga kannavad suuri kahjusid.
Osa neist on rikkaimate OECD-maade seas,
34 majanduslikult võimsaima riigi seas maailmas.
Ometi tõstsin esile armee,
et luua võrdlust aktuaalse olukorraga.
Karm füüsiline ponnistamine
näiteks nõudlikul maastikul
nõuab rohkesti vaimseid jõuvarusid.
Mäletan, et murdusin vaimselt
mitu korda sisemiselt aeg-ajalt
ja ütlesin Issandale
või palvetasin Issanda poole: "Aita mind.
Vajan Su abi, et vastu pidada ja uuesti püsti tõusta."
Kas olime sõjas või operatsioonil vaenlase rindejoone taga,
lõpuks otsustab hetk, kus mõistad,
et Jumal on minuga ja teab kõige paremini
ning võin tugevalt jätkata. Milline olukord ka poleks,
isegi sõdurielu raskeimatel hetkedel,
mõistad alati, et usk,
ilma hetkekski kahtlemata selles, mida on õpitud,
aitab tõhusalt tegutseda
ja annab suurima tõenäosuse sellele, et jõuad elusalt koju.
See on pime usk sellesse, mis on õpitud, lapse usk,
et suudad minna vastu oma vaistule
ja tegutseda selle järgi, mis on õpetatud.
Usun, et sama käib ka Piibli kohta. Piibel räägib täpselt, kuidas elada,
antud keskkonnas käituda ja lasta Jumalal enda kaudu töötada,
nii et saab heita väljakutse teel olevatele takistustele.
See pole muidugi alati kerge.
Mida ütled neile, kes peavad iga päev võitlema?
Neil pole ehk alati raha üüri jaoks
oma üürikorteris.
Vahel pole neil perele piisavalt toitu.
Vahel tunnevad nad üksindust. Nende ümber pole kedagi.
Nad otsivad kogukonda, kuid antud olukorras
on seda paljudes kohtades raske leida. Mida ütled?
Esmalt on alati hea asjad õigesse perspektiivi panna.
Nagu ütlesin, ollakse Läänes, sh Ameerikas, Lääne-Euroopas
ja teistes kohtades harjutud väga heaga.
Inimestel on raske oma elatustasemest loobuda.
Kui anda väikesele poisile mänguasi, on seda raske tagasi saada.
Mõtlen teistele maadele, kus tihti käin,
nagu Filipiinid, Indoneesia ja teised,
ja näen, et võib omada rohkesti rõõmu, kuigi on vähe varandust.
Tahan sellega öelda, et vahel on suur varandus hinge vaenlane,
sest siis ei usaldata Issandat. Iisraeli hoiatati,
kui ta sisenes Tõotatud maale rohkem kui kõrberännakute eest.
Joosua ütles toona: "Olete teel maale,
mis on täis suurepäraseid asju. Kardan, et hülgate Issanda,
kuid mina ja mu pere, meie teenime Issandat."
Peame kohandama oma elu
meid ümbritseva tegelikkusega.
Kuid tuleb meeles pidada, et just raskustes kohtame Issandat
ja kogeme Issandaga hämmastavat osadust.
Sest kus Tema on? Piibel ütleb, et Ta on nendega,
kel on murtud süda ja kel on suured vajadused.
Noil hetkedel tead, et võid usaldada ainult Jumalat.
Jumal pole kedagi hätta jätnud. Mitte kedagi, mitte kunagi.
Meil on lihtsalt raske kohandada oma elu olukorraga
ja lasta lahti asjadest, millega oleme harjunud.
Ütlen inimestele-- ja on ka palju kristlasi, kes nüüd mõtlevad,
et mõned koroonameetmed on koguduse tagakiusamine.
Pean neile alati meelde tuletama, et see pole päris nii.
Tegelikkuses puudutab asi kogu maailma.
Juudid ja moslemid ei tohi samuti oma pühakodades koguneda,
kui jõus on piirangud.
Peame meeles pidama, et on kristlasi,
kes kohtuvad iga nädal erineva maja katusel või müüripraos,
lihtsalt seetõttu, et neil on keelatud isegi Kristusesse uskumine.
Peame asjad alati õigesti suhtestama,
kui vaatama teisi enda ümber.
Kui käin mõnes vaeses riigis ja näen,
kui rahul nad oma eluoluga on,
ja kui palju neil on usku ja rõõmu, see hämmastab mind.
Ütlengi endale,
et peame kohanema
ja meeles pidama, et kõik vägi kuulub Jumalale.
Ja paadis on raske, kui meri möllab.
Kuid meil on tõotus. Jeesus ütles: "Läheme teisele kaldale,"
mitte "Püüame minna."
Jõuame kindlasti pärale. Tee on muidugi tormine,
aga üksnes Kristus võib vaigistada tormid me elus.
Täpselt. On rohkesti võrdumeid ja olukordi,
kus Jumala Sõnas räägitakse tormidest.
Neid ei tohi unustada. Kuigi oleme väikeses paadis ja tormis
Galilea järvel, su kodu lähedal, siis keskendu Jeesusele.
Ta suudab ühe sõnaga
su elus tormi maha rahustada.
Saateaeg on otsakorral. Meil on veel umbes minut.
Kui tohib, siis küsiksin lühidalt,
millele peaksime keskenduma järgmisel kuul.
Kuidas tuleks palvetada üksteise eest ja toetada üksteist
eriti neil ebakindlatel aegadel,
kuid ometi pilk Issandale suunatuna?
Olukord maailmas muutub halvemaks, kuigi asjad näivad paranevat.
Näiteks majandus Iisraelis on suhteliselt heas seisus.
Võimalik, et sellele loodetakse enam kui Issandale,
kuid tahan öelda, et lõppude lõpuks
võime toetuda vaid Issandale, Jeesusele, mitte kuhugi mujale.
Kuskil mujal pole lootust.
Pole antud muud nime päästeks kui Jeesus.
Tuleb meeles pidada, nagu Peetrus ütles Johannese 6:
"Kelle juurde meil minna on? Sinul on igavese elu sõnad."
Rõõm Issandas on meie tugevus.
Aitäh, Amir, et võtsid aega ja ühinesid meiega.
Kahjuks on saateaeg läbi.
Õnnistust! Ootan juba järgmist korda.
Aitäh, head vaatajad!
Hoidke palves üksteist ja ka meid siin Iisraelis,
et Kristus võiks särada meist teiste suunas ja meie ümber.
Õnnistust! Kohtumiseni! Shalom.
Tõlge: Monika Jaaguri